Nafarroako Parlamentuko Mahaiak, 2018ko azaroaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Gimeno Gurpegui jaunak aurkeztutako gaurkotasunezko galdera, Nafarroako 2019rako Aurrekontu Orokorrei buruzko Foru Lege proiektuan NUPeko medikuntzako fakultaterako jasotako aurrekontu-zuzkidurari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko azaroaren 19an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Gimeno Gurpegui jaunak, Legebiltzarreko Erregelamenduak ezarritakoaren babesean, honako galdera hau egiten du, Hezkuntzako kontseilariak azaroaren 22ko Osoko Bilkuran ahoz erantzun dezan:

2019rako Nafarroako Aurrekontu Orokorrei buruzko Foru Legearen proiektua 2018ko urriaren 31n iritsi zen Nafarroako Parlamentura.

Nafarroako Gobernuaren adierazpenen arabera, 2019-2020 ikasturterako dago aurreikusita NUPen Medikuntza Fakultatea ezartzea. 2019rako Nafarroako Aurrekontu Orokorrei buruzko Foru Legearen proiektuak zer aurrekontu-zuzkidura jasotzen du horretarako?

Iruñean, 2018ko urriaren 15ean

Foru parlamentaria: Carlos Gimeno Gurpegui